Autoceļš V590
V590 autoceļš Utāni—Virauda—Andrupene bija Latvijas vietējais autoceļš, kas savienoja autoceļu V599 pie Utāniem ar autoceļu V615 Andrupenē. Autoceļa kopējais garums bija 13,4 km un tas maršruta lielākajā daļā bija klāts ar grants segumu, izņemot 0,5 km garu posmu Andrupenē, kas bija klāts ar asfaltbetona segumu. Ceļš šķērsoja Rēzeknes novada Mākoņkalna un Dagdas novada Andrupenes pagastus. 2013. gada 17. augustā ar Ministru kabineta noteikumiem nr. 582 pievienots autoceļam V599.